54 Bhdscara Aclidrya's Gunitddhydya, [No. 145. 



9. In hac astronomicarum disciplinarum principe parte Siddhantae 

 nomine ea a sapientibus ornata est, quae metiendi temporis discrimina, 

 a Truti, sic dicta, usque ad mundi conflagrationem elapsi, gradatimque 

 coelestium corporum motus et duplicem calculum, dein quaestiones 

 et responsiones ac explanationem positionis terrae, Jovis, planetarum, 

 instrumenta etc. definit. 



10. Is etiam, qui novit versuum collectiones, nativitatis calculos 

 docentium, minimam sane sublimioris astronomiae partem, nullo modo 

 qusestionibus, in arguraentationibus astronomicis difficilioribus, recta 

 responsa reddere valet ; quicunque Siddhantam, inumeris conclusioni. 

 bus progredientem, non intelligit, regi picto, seu tigri, e ligno bene 

 fabricatae, similis est. 



1 1. Ut regius exercitus, elephanti mugitu sive equis etc. privatus, ut 

 hortusChuta arbore (Mango) orbatus, ut lacus, aqua vacuus, utfemina, 

 novo marito procul perigrinante, non splendet, ita sapientes astronomiae 

 institutiones, Siddhantae orbatas, aestimarunt. 



12. Omnes Vedae sacrificiorum caeremoniarum gratia institutae sunt; 

 hae autem tempori inserviunt, ideoque astronomiae disciplina, quippe 

 quae tempus definiat, Vedae pars dicenda est. 



13. Literarum scientia, Vedae os, astronomia oculus, Niructa (ex- 

 planatio obscurorum Vedarum terminorum) aures, Calpa (qua ritus 

 religiosi describuntur) manus, Sicsha (qua vocalium pronuntiato ex- 

 planatur) Vedae nares, Chanda (ars metrica) pedes a prioribus sapien- 

 tibus dicta sunt. 



14. Astronomia sane veluti Vedae oculus recordanda est, ideoque 

 ei princeps inter Angas (partes) locus assignatur; quid enim homo, 

 ceteris sensibus instructus, at oculi parte orbatus, efficere potest. 



15. Quapropter summum illud verum, purum et secretum, Brahmanis 

 (bis natis) discendum est. Quicunque astronomiam bene noscit, is 

 omnino virtutis, divitiarum et desideriorum fructus, necnon gloriam 

 nanciscetur. 



16. Bramha creator quum creavisset hanc sphaeram coelestim una 

 cum planetis, in Zodiaci initio* collocatis, quo perpetuo revolvantur, 

 duas Stellas polares immobiles fixit. 



* Zodiaci initium est in Asvinis. 



